Älä sammua salli liekin
Rakas siskoni, öljyä sulla
 oi, lieneekö lampussais?
 Tänä yönä vois ylkä jo tulla,
 sinut valmiina nähdä sais.

 Älä sammua salli liekin,
 ota öljyä astiaan,
 niin on turvaisa kulkea tiekin
 kohti ijäisen isänmaan.

 Ja veikkoni valkea puku
 oi, onko se tahraton?
 Ole valveilla, ällös nuku,
 meitä häihin kutsuttu on.

 Meit’ on ainoan poikansa häihin
 suur’ kuningas kutsunut.
 Oi, ystävä, riemuihin näihin
 joko lienet sä valmistunut?

 Hän on kutsunut kaikkialta
 maan korpien kulkijat,
 surun, vaivojen ikeen alta
 niin köyhät kuin rikkahat.

 Ja Ylkä hän saapuu vastaan,
 sinut hääsalin riemuun vie,
 kun kirkkaana ainoastaan
 sinun uskosi lamppu lie.

 Älä sammua salli liekin,
 ota öljyä astiaan,
 niin on turvaisa kulkea tiekin
 kohti ijäisen isänmaan.

1925.